cyanic-selkie/wikianc huggingface dataset:
La Roux
La Roux var oppvarmingsband for Lily Allen på hennes UK-turne i mars 2009. La Roux opptrådte også på Jimmy Kimmel Live show i USA 23. juli 2009. Første konsert i Norge fant sted 4. september 2009 som en intimkonsert for 420 tilskuere på klubben Blå i Oslo.
Canada under OL
Canada deltok første gang i olympiske leker i Sommer-OL 1900 i Paris, og har siden deltatt i samtlige sommerleker unntatt Sommer-OL 1980 i Moskva som de boikottet. Canada har deltatt i samtlige vinterleker.
Canada har arrangert OL tre ganger; Sommer-OL 1976 i Montréal, Vinter-OL 1988 i Calgary og Vinter-OL 2010 i Vancouver.
Santa Cruz da Vitória
Santa Cruz da Vitória er en kommune i delstaten Bahia i nordøstregionen av Brasil.
Les Artigues-de-Lussac
Les Artigues-de-Lussac er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Les Artigues-de-Lussac
Arild Bjørndal
Arild Bjørndal (født 1956) er en norsk samfunnsmedisiner. Han var i perioden 2010–2021 direktør ved stiftelsen Regionsenter for barn og unges psykiske helse i Helseregion øst og sør (RBUP), som fra 2018 også omfattet to regionale ressurssentre for vold og traumer (RVTS Øst og RVTS Sør). Han var professor II ved Universitetet i Oslo 1996–2020.
Bjørndal har arbeidet for å fremme en mer kunnskapsbasert og brukersentrert praksis i helse- og velferdstjenestene, og i helseforvaltningen. Han var en av initiativtakerne til Nasjonalt kunnskapssenter for helsetjenesten og til det elektroniske Helsebiblioteket. Internasjonalt var han med fra starten av i Cochranesamarbeidet – og i The Campbell Collaboration,der han også var styreleder i perioden 2007–2014. Han har forskningsmessig arbeidet med helsetjenesteforskning, sosialmedisin og kvalitetsarbeid i helse- og sosialtjenestene. Han disputerte i 1991 på en doktoravhandling om psykofarmakaforbruk i Norge.
Bjørndal har siden 2011 særlig arbeidet med barn og unges psykiske helse som folkehelseutfordring, og for å utvikle god støtte til tjenestene som møter barn og unge. Ved siden av lederjobben har han studert effekten av meditasjonsbaserte intervensjoner og vært opptatt av studenthelse. Et annet tema er barndommens fundamentale betydning for senere helse, livskvalitet og produktivitet - og hvor viktig det er å satse mot foreldre, familier og de alle minste. Han har argumentert for at ingen annen samfunnsmessig innsats vil kaste like mye av seg, helsemessig og samfunnsøkonomisk, som å sørge for at alle norske kommuner implementerer et sett av effektive helsefremmende og forebyggende tiltak for å sikre barn best mulige oppvekstvilkår.
Pseudocolaspoides
Pseudocolaspoides er en slekt av biller som tilhører familiegruppen bladbiller (Chrysomelidae).
Arild Bjørndal
Han har skrevet flere lærebøker innen medisin og samfunnsfag.
Pseudocolaspoides
Utseende
En middelsstor (ca. 7 millimeter), oval, blank bladbille, rød med svarte bein. De fem ytterste leddene i antennen er utvidete. Pronotum er så bredt som dekkvingene. Dekkvingene har uregelmessig punktering.
Arild Bjørndal
Utmerkelser
Bjørndal ble i 2018 tildelt The Leonard E. Gibbs Award (sammen med Michael de Vibe) for en systematisk oversikt om mindfulnessbaserte intervensjoner for bedre helse. Han fikk i 1983 H.M. Kongens gullmedalje ved Universitetet i Oslo.
Pseudocolaspoides
Levevis
Både larvene og de voksne (imago) er planteetere.
Utbredelse
Arten er kjent fra Malaysia.
Florence (Colorado)
Florence er en by i Fremont County i Colorado, USA, som ble formelt stiftet i 1887. Ved folketellingen i 2010 var innbyggertallet 3 881, en økning på 228 fra folketellingen i 2000. Florence ligger ved elven Arkansas på en slette i dalføret skapt av elven. Høyden over havet er omkring 1 580 meter, og klimaet er tørt. Byen er oppkalt etter datteren til James McCandless som grunnla Florence.
Historie
I 1872 åpnet Denver & Rio Grande Railroad (D&RG) en jernbanelinje til kullgruvene i Rockvale og Coal Creek, og det dannet seg snart husklynger rundt jernbaneinstallasjonene. I 1881 ble det funnet olje i nærheten, og husklyngene ble raskt til en liten by. Den 13. september 1887 ble Florence stiftet (amerikansk: incorporated) med et innbyggertall på 450. I 1890 ble det produsert fra 50 oljebrønner, og nye boliger og forretninger spratt opp. Samme år ble det for alvor fart i gullrushet i Cripple Creek oppe i fjellene nær Pikes Peak 60 kilometer unna. En bomvei ble bygd av nabobyen Cañon City for å trekke trafikken fra gullgruvedriften dit. Innbyggerne i Florence gikk sammen om å bygge en ny vei fra gruvedistriktet til Florence, og denne veien var gratis å bruke. 1. juli 1894 åpnet Florence & Cripple Creek Railroad (F&CC) sin smalsporede linje fra D&RG hovedlinje i Florence og gjennom Phantom Canyon opp til Victor og Cripple Creek. I 1898 hadde Florence 8 knuse- og foredlingsverk som behandlet den gullholdige malmen fra gruvene.
I 1901 bygde F&CC en ny hovedlinje til Cañon City, og linjen ned til Florence ble nedgradert til sidebane. Jernbaneselskapet flyttet også hovedkontoret sitt til nabobyen i vest. Nedgang i prosessindustrien og oljeutvinningen førte til at Florence begynte å miste betydning.
Sørbygdafeltet
Sørbygdafeltet (eller Starhellinga) er et tettsted i tidligere Romedal kommune, nå Stange kommune i Innlandet. Tettstedet har innbyggere per 1. januar, og ligger fire kilometer fra Romedal sentrum og fem kilometer øst for kommunesenteret Stange.
Florence (Colorado)
Historie
Nær Florence ligger et av USAs føderale fengsler med maksimum sikkerhet: Florence ADMAX. Fengselet er en del av Florence Federal Correctional Complex - et større føderalt fengselskompleks i Florence der de to andre avdelingene har medium og høyt sikkerhetsnivå. De tre fengselsavdelingene har til sammen over 1 500 innsatte, alle mannlige.
Kommunikasjon
Florence har ikke passasjertog-trafikk lengre. Nærmeste jernbanestasjon betjent av Amtrak er i Pueblo omtrent 61 kilometer unna. Hovedveien US Route 50 gikk tidligere gjennom byen, men ble lagt utenom i 1960. Colorado State Highway 115 går gjennom Florence, og leder til Cañon City i øst og til Colorado Springs via Penrose mot nordøst. Fremont County Airport er en sivil flyplass uten ruteflyvninger som ligger 5 kilometer nord for Florence. Den nærmeste lufthavnen med bredt kommersielt rutetilbud er Colorado Springs Airport omtrent 76 kilometer fra Florence. Pueblo Airport ligger nærmere (omtrent 62 kilometer unna), men har pr. januar 2014 et snevrere rutetilbud.
Pamparomas (distrikt)
Pamparomas er et distrikt i provinsen Huaylas i regionen Ancash i Peru. Distriktets nasjonale statistikkode er 021206 og hovedstaden er Pamparomas. Distriktet ble opprettet den 2. januar 1857.
Egne hjem stasjon
Egne hjem stasjon var en av stasjonene på Kolsåsbanen.
Stasjonen har fått navn etter Egne hjem-bebyggelsen i nabolaget.
TRS-80
TRS-80 var en mikrodatamaskin beregnet som hjemmedatamaskin eller for små bedrifter, utviklet av Tandy Corporation og solgt gjennom kjeden RadioShack.
Z80-baserte systemer
TRS-80 var Tandy Corporation sin første datamaskin. Navnet var TRS-80 Microcomputer, men den ble senere kalt TRS-80 Model I. Den ble lansert på en pressekonferanse 3. august 1977. Den var ment å konkurrere mot Commodore PET 2001 og Apple II. Prisen var da USD 599,- for en pakke med kassettspiller. Tandy solgte TRS-80 gjennom sin butikk-kjede Radio Shack. Dette var Radio Shack sitt dyreste produkt til da, og selskapet bestemte seg for å lage opp et begrenset opplag på 3 000 enheter, slik at de hadde en datamaskin til hver av kjedens tre tusen butikker hvis salget feilet fullstendig. Disse skulle da brukes til markedsføringstiltak.
Tandy solgte mer en 10 000 enheter første måneden, og 55 000 enheter det første året. Før Model I ble faset ut i januar 1981 hadde den blitt solgt i mer enn 250 000 eksemplarer.
Model I hadde hovedkortet og tastaturet i en enhet, noe som var vanlig med de tidlige hjemmedatamaskinene. Prosessoren var en Zilog Z80 på 1,77 MHz. Grunnmodellen ble solgt med 4 kB RAM, senere 16 kB.
Model I ble levert med programmeringsspråket BASIC, i to utgaver. Level I BASIC fylte 4 kB ROM, og Level II BASIC fylte 12 kB ROM. Level I hadde blant annet et mindre sett kommandoer. Level I BASIC var Li-Chen Wangs gratis Tiny BASIC, med noen tillegg fra RadioShack. Den var kjent for å ha en spesielt god brukermanual. Level II BASIC kom fra Microsoft. Det var en noe redusert versjon av selskapets Extended BASIC. Brukere av maskinen kunne ta den med til RadioShack for å få oppgradert den fra Level I til Level II.
TRS-80 solgte godt, og et antall kloner ble markedsført av andre bedrifter.
Model 4
Etterfølgeren til Model III var Model 4, og kom i april 1983. Denne kunne kjøre operativsystemet CP/M. Model 4 kunne også vise høyoppløselig grafikk med et ekstra grafikkort. Den kom også i en såkalt bærbar versjon som heter Model 4P i 1984.
Melsomvik skole
Melsomvik skole var en skole i Melsomvik i Stokke kommune. Skolen ble bygget i 1863, og ble nedlagt i 1922 da Melsom skole åpnet.
Transportøkonomisk institutt
Transportøkonomisk institutt – Stiftelsen Norsk senter for samferdselsforskning (TØI) er en norsk stiftelse og et forskningsinstitutt lokalisert i CIENS i Oslo. Instituttet har som formål å frambringe og formidle forskningsbasert kunnskap om transport og samfunn til offentlige og private etater, organisasjoner og bedrifter.
TØI har omkring 85 forskerårsverk (blant annet ingeniører, sosiologer, økonomer, statsvitere, geografer og psykologer) gjennomfører forsknings- og utredningsoppdrag innenfor områder som trafikksikkerhet, kollektivtransport, miljø, reisevaner, reiseliv, planlegging, beslutningsprosesser, transportøkonomi og næringslivets transportbehov.
Transportøkonomisk institutt ble opprettet i 1958, først som et utvalg og fra 1964 som eget institutt tilknyttet Norges Teknisk-Naturvitenskapelige Forskningsråd, nå integrert i Norges forskningsråd). Instituttet ble en fristilt privat stiftelse i 1986.
Instituttet er utgiver av fagtidsskriftet Samferdsel.
Tampa (andre betydninger)
Tampa kan vise til:
Petra Vaelma
Petra Vaelma (født 11. mai 1982 er en finsk fotballspiller som spiller for Klepp Kvinner Elite i Toppserien. Hun har over 90 landskamper for det finske kvinnelandslaget i fotball.
Karriere
Vaelma startet sin karriere hos TPS Turku, med et kort opphold i Pyrkiva. Allerede som 16-åring ble hun kåret til årets unge spiller i Finland, og ble tildelt prisen som årets lovende spiller året etterpå. I 2001 vant hun bronse med U21-landslaget, til tross for at hun bare var 19 år gammel. Bragdene hennes ble fort bemerket, og omsider skrev Vaelma under for eliteserielaget FC United Pietasaari. Dette resulterte i mer sølvvare for Vaelma, deriblant seriemesterskapet i 2002 og 2004, samt cupmesterskapet i 2001 og 2004. To år senere endte klubben på 2.-plass i cup og serie, og Petra Vaelma forlot klubben kort tid etter å ha blitt kåret til månedens spiller i juni 2006
Turen gikk deretter videre til Bälinge IF i Damallsvenskan, men lite spilletid førte til at Vaelma forlot Bälinge til fordel for Eskilstuna United allerede etter en sesong. Hun spilte i 2008-sesongen for Umeå Södra FF.
Vaelma ble hentet til Klepp Kvinner Elite i Toppserien som erstatter for Ane Stangeland Horpestad før 2009-sesongen da Klepp mislykkes å hente Tiina Salmén fra Amazon Grimstad. Hennes rutine og disiplinerte spill ble fort belønnet med kontraktsforlengelse. Hennes første Kleppmål kom på straffespark i sesongens siste kamp mot Linderud-Grei den 31. oktober 2011, som for øvrig endte i 5-0 seier til Klepp.
Landslag
Vaelma debuterte på landslaget 14. august 1999 da hun spilte en omgang mot Skottland. Hun spilte samtlige kamper i EM i fotball for kvinner 2005, og laget tapte semifinalen 4-1 mot Tyskland.
Personlig
Hun har tatt en bachelorgrad i turisme ved Central Ostrobothnia University of Applied Sciences i Finland, og tar for tiden master i internasjonal hotell- og reiselivsledelse ved Universitetet i Stavanger. Hun har jobbet som renholder og treningsveileder ved siden av fotballen, og i midten av 2011-sesongen begynte Vaelma i ny stilling som SFO-assistent på Godeset skole.
Jesper Odelberg
Jesper Odelberg (født 23. juli 1970) er en svensk standupkomiker og musiker. Han er mest kjent i Norge for sine innslag i Rikets røst der han blant annet har startet bandet Boys on Wheels og testet diverse yrker.
Odelberg har cerebral parese, hvilket blant annet medfører at han sitter i rullestol. Han er kjent for å bruke sin funksjonshemning i innslag, blant annet ved å spille cp-rammet akupunktør overfor intetanende personer og i det nevnte bandet Boys on Wheels
Allerede som femåring begynte han å drømme om å bli artist, etter å ha vært med onkelen «Jota», som var gitarist i bandet Jigs, på turné. Som syvåring hadde han sin første sceneopptreden da han fremførte Boney Ms «Daddy Cool». Odelberg er utdannet ved Ljungskiles Folkhögskolas Musikinriktade allmännlinje (1989–1990).
Skolekameraten Carl-Einar Häckner satte høsten 1993 opp et stykke på Backa Teater, og trengte innspill fra en rullestolbruker på en rolletolkning. Han koblet inn Odelberg, som endte med å få fast stilling ved teateret i årene 1994–1998. Mens han arbeidet der ble han oppdaget av dramaturgen Lena Fridell, som gjorde mye for hans videre karriere.
I 1997 fikk han sitt store gjennombrudd på Släng dig i brunnen, et svensk fjernsynsoverført standup-show. Han ble svært populær etter sin opptreden der, og har siden vært med på en rekke prosjekter.
Hans produksjoner er «Musik i Väst», «Den onde den gode den fule», «Är du CP, eller?» samt show med Lasse Lindroth. Odelberg har dessuten medvirket i filmen, Livet är en schlager.
GOST 7.67
GOST 7.67 eller ISO 3166-88 er en GOST-standard for landskoder.
Noctem
Noctem er et black metal/death metal-band fra Valencia i Spania. Bandet ble startet i 2001 og ga ut debutalbumet Divinity i 2009.
Jar stasjon
Jar stasjon er første stasjon i Bærum kommune og Viken fylke på Kolsåsbanen.
Samme stasjon er også nest siste stasjon for Lilleakerbanen, som er navnet på trikkelinjen fra Jernbanetorget via Skøyen og Bestum til Bekkestua. Tidligere gikk enkelte trikkeavganger til Avløs. Deler av perrongene på alle stasjonene til Avløs var derfor lave for å passe til bytrikkene. Enda trikkene fra Lilleakerbanen bare kjørte til Bekkestua med passasjerer fra 2007, måtte noen av vognene kjøre helt til Avløs for å snu. Ruter uttalte i november 2007 at det ikke ville kreve noen ekstra vogner til å forlenge trikken fra Bekkestua til Avløs, dersom Akershus fylkeskommune ville betale for det. Trikken nådde derimot aldri Avløs før oppgraderingsarbeidet på Kolsåsbanen gjorde det umulig å kjøre dit.
Før ombyggingen var forrige stasjon på Kolsåsbanen Lysakerelven stasjon og neste stasjon Tjernsrud. Begge disse ble lagt ned i forbindelse med ombyggingen.
1. desember 2010 åpnet Kolsåsbanen etter oppgradering til metrostandard fram til Jar, samtidig som trikken igjen ble forlenget til Jar. Strekningen fram til Bekkestua åpnet 15. august 2011. Mellom desember 2010 og august 2011 benyttet busslinje 42 (Jar-Kolsås) Jar stasjon som endeholdeplass. Da T-banen ble forlenget til Bekkestua ble linje 42 lagt ned. Nå kjører banen helt til Kolsås.
På nordsiden av trikkelinjen ligger friluftsområdet Jarmyra med Bærumsveien (Fv160) på andre siden. Bærumsveien krysser Vollsveien i planskilt kryss ved stasjonen siden Vollsveien går i bro over både Bærumsveien og trikkelinjen. Bærumsveien er viktig for trafikk fra store deler av Bærum til Oslo. Vollsveien er en viktig forbindelse fra øvre deler av Bærum ned til Lysaker med E18. Stasjonsområdet blir derfor et viktig trafikknutepunkt med flere bussruter.
Grensen mellom Oslo og Bærum kommune er Lysakerelven, som renner fra Bogstadvannet til Oslofjorden ved Lysaker. Lysakerelven er rett øst for Jar stasjon.
Navnet Jar kommer av ordet jare («kant», norrønt jaðarr) som illustreres av kanten mot Lysakerelvens dype elvedal.
Skjelbred skole
Skjelbred skole (også skrevet Skilbred) var en skole i Stokke kommune. Skolen ble bygget i 1879, og ble nedlagt i 1922 da Løke skole åpnet.
Santa Inês (Bahia)
Santa Inês er en kommune i delstaten Bahia i nordøstregionen av Brasil.
Ved Buens Ende
Ved Buens Ende er et norsk avant-garde metal-band. Musikken deres er mangfoldig, med stille instrumentale, jazz-influerte seksjoner og aggressive black metal blast beats og vokaler. Ved Buens Ende refererer til regnbuen Bifrost i norrøn mytologi.
Historie
Ved Buens Ende ble dannet i Oslo i 1994 av trommeslageren Carl-Michael Eide. De fikk kontrakt med det britiske plateselskapet Misanthropy Records. Bandet var unikt pga. deres blanding av mange musikalske elementer og Eide's crooning.
Bandet ble oppløst i 1997 etter å ha gitt ut bare et album, Written in Waters.
Den korte gjenforeningen
26. april 2006 bekjentgjorde Blabbermouth.net at Ved Buens Ende hadde gjenoppstått, og at de arbeidet med nytt materiale.
Sammen med Vicotnik og Carl-Michael Eide, som nå spilte gitar i stedet for trommer, var det nå to nye medlemmer: Petter «Plenum» Berntsen på bass og Einar «Esso» Sjursø på trommer. De var også medlemmer av Carl-Michael Eide's band «Virus». Mange av bandets fans var overrasket over fraværet av Hugh Mingay (alias Skoll), som var erstattet av Petter Berntsen.
Bandets trommeslager, Einar Sjursø, hadde dette å si om bandet på blabbermouth.net.: «Vi vil spille inn et nytt album i år, som skal gis ut i 2007 av et ikke-bestemt plateselskap (interresserte kan ta kontakt) og vi tar også sikte på å spille live, hvor vi vil fremføre materiale både fra Written In Waters og Virus' Carheart''-album, pluss selvfølgelig nye komposisjoner. Det nye materialet er nå under utvikling og vil skille seg fra både Written In Waters og Carheart, men fremdeles beholde de originale gitarlydene fra de utgivelsene.»''
Bandet ble oppløst igjen i 2007.
Bandet gjenoppsto i 2019.
Artigues-près-Bordeaux
Befolkningsutvikling
Antall innbyggere i kommunen Artigues-près-Bordeaux
Jernbane i Etiopia
Jernbanen i Etiopia består for tiden (2014) av en 784 kilometer smalsporet (sporvidde 1000 mm eller meterspor) linje mellom Addis Abeba og havnebyen Djibouti i nabolandet Djibouti. Linjen er under rehabilitering og skal elektrifiseres og konverteres til normalspor. I tillegg er en bybane under bygging i hovedstaden Addis Abeba. Bybanen bygges som normalsporet høybane - det vil si at sporet heves over gateplan på broer og pilarer. Etiopias samferdselsmyndigheter har lansert planer om omfattende jernbaneutbygginger, og ambisjonen er foreløpig (2014) et stamlinje-nettverk på 4 744 kilometer.
Pueblo Libre (distrikt i Huaylas)
Pueblo Libre er et distrikt i provinsen Huaylas i regionen Ancash i Peru. Distriktets nasjonale statistikkode er 021207 og hovedstaden er Pueblo Libre. Distriktet ble opprettet den 2. januar 1857.
Jernbane i Etiopia
Historie
Keiser Menelik II av Etiopia ønsket å bedre kommunikasjonen i riket sitt, og ga den sveitsiske ingeniøren Alfred Ilg konsesjon til å bygge en jernbanelinje fra hovedstaden og til Djibouti ved kysten. I 1896 ga franske myndigheter tillatelse til å bygge en linje gjennom Djibouti (som på det tidspunktet var en franske koloni med navnet Fransk Somaliland). Senere i 1896 ble Compagnie impériale des chemins de fer éthiopiens (CIE) - Det keiserlige etiopiske jernbanekompaniet - grunnlagt av Alfred Ilg og den franske ingeniøren Chefneux. Selskapet hadde hovedkvarter i Paris. I 1902 var linjen mellom Djibouti og Dire Dawa fullført. I 1907 gikk selskapet konkurs og ble reorganisert og omdøpt til Compagnie du chemin de fer franco-éthiopien (CFE) i 1908. Byggearbeidet kom i gang igjen mot slutten av 1909. I 1917 var linjen ferdig til Addis Abeba.
Etter at Italia beseiret Keiserriket Etiopia i den andre italiensk-abessinske krigen i 1936, planla de italienske okkupantene utvidelser av jernbanenettet. Utbruddet av andre verdenskrig satte imidlertid en stopper for planene før arbeidet hadde kommet i gang. I 1959 ble jernbanelinjen nasjonalisert. I 1977 løsrev Djibouti seg fra Frankrike, men avtalen om å tillate adgang for etiopiske tog ble videreført. I 1981 ble jernbanelinjen overtatt av det binasjonale selskapet Compagnie du chemin de fer djibouto-éthiopien (CDE). Selskapet er eid og drevet i samarbeid av Etiopia og Djibouti. I 2011 stoppet all trafikk på linjen, og et rehabiliteringsprogram støttet av EU ble startet. Prosjektet som omfattet ny skinnegang, men ikke konvertering til normalspor, stoppet opp i 2013.
Bybane i Addis Abeba
I 2012 startet det kinesiske selskapet China Railway Group Limited (CREC) arbeidet med å bygge en bybane i Etiopias hovedstad Addis Abeba. Bybanen skal elektrifiseres med 15 kilovolt vekselstrøm forsynt via luftledning. For å sikre stabil strømtilførsel skal bybanen få et eget strømforsyningsnett uavhengig av byens eget ustabile strømnett. Den normalsporede banen skal bli totalt 34 kilometer lang med dobbeltspor hele veien. Bybanen åpnet 19. september 2015, og trafikkeres av kinesisk-bygde togsett.
The Pentagon
The Pentagon er hovedkvarteret til det amerikanske forsvarsdepartementet. Bygningen, som ble innviet 15. januar 1943 etter kun 16 måneders konstruksjonsarbeid, er verdens største kontorbygning og huser omkring 26,000 ansatte.
Bygningen er pentagon-formet og ligger i Arlington i delstaten Virginia.
Som et ledd i terrorangrepet 11. september 2001, planlagt av Khalid Shikh Mohammed fløy et passasjerfly inn i bygningen. Deler av bygningen raste sammen, og 125 mennesker omkom, i tillegg til de 64 passasjerene, inkludert de 5 kaprerne, i flyet.
Våler (tettsted)
Våler er et tettsted og administrasjonssenteret i Våler kommune i Innlandet. Tettstedet har innbyggere per 1. januar. Her ligger blant annet Våler torvdriftmuseum, Vålbyen skole, Våler ungdomsskole, Våler kirke og Våler stasjon.
Mina (navn)
Mina er et kvinnenavn med flere forskjellige opprinnelser. Navnet er mye brukt blant annet i Egypt, India og Japan.
Etymologi
Mina har flere forskjellige opprinnelser:
Utbredelse
Mina er kjent brukt i Sverige første gang i 1799 og var mest brukt på 1890-tallet og igjen på 1990-tallet. I Norge har navnet tradisjonelt vært mest brukt på Østlandet. Mina var et populært navn på norske jentebarn på 1870-tallet og igjen på begynnelsen av 2000-tallet.
Mina (japansk: みな) var et populært kvinnenavn i Japan på 1800-tallet.
Mina har navnedag 5. juli i Norge, 24. november i Polen og 23. desember i Litauen og Polen.
Kjente personer med navnet
Personene i listen er ordnet kronologisk etter fødselsår.
Arveyres
Arveyres er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Arveyres
Toverød skole
Toverød skole var en skole i Stokke kommune. Skolen ble bygget i 1885, og ble nedlagt i 1922 da Løke skole åpnet.
Global Award for Sustainable Architecture
Global Award for Sustainable Architecture er en internasjonal arkitekturpris som deles ut av LOCUS Fund. Prisen ble opprettet i 2006 av arkitekt Jana Revedin. Den deles ut årlig til fem nålevende arkitekter fra hele verden. Formålet med prisen er å fremme en bærekraftig arkitektur.
LOCUS belønner ressursbevisste og engasjerte arkitekter som arbeider for en nyskapende arkitektur når det gjelder energi, materialer og teknologi. Det er ikke bare mottagernes arkitektoniske verk som vurderes, det legges også vekt på at de arbeider for nye og bedre standarder når det gjelder boligbygging, og kjemper mot økologisk ubalanse og sosial ulikhet.
LOCUS ønsker å engasjere prismottagerne både i teoretisk forskning og deltagelse i byfornyelsesprosjekter.
Prisen støttes av GDF-Suez Foundation og Bouygues Batiment International, og er under beskyttelse av UNESCO.
Tomaso Antonio Vitali
Tomaso Antonio Vitali (1663–1745) var en italiensk fiolinvirtuos og barokk-komponist.
Liv og virke
Tomaso var den eldste og mest begavede sønnen til Giovanni Battista Vitali (1632–1692). Som faren ble han allerede i ung alder opptatt i orkesteret ved San Petronio i Bologna. Faren ble i 1674 ansatt som visekapellmester hos hertug Francesco II. d'Este i Modena, og Tomaso Antonio fikk plass i hoffkapellet allerede som 13-åring. Fiolinspillet hans var så virtuost at han allerede i ung alder var sin far overlegen.
Tomaso etterfulgte faren som kapellmester ved d'Estenes hofforkester. Etter farens død i 1692 publiserte han i løpet av tre år tre samlinger triosonater og en samling fiolinsonater med generalbass. Tomaso forente kirkesonaten ("da chiesa") med kammersonaten ("da camera") til en egen form.
Santa Luzia
Santa Luzia kan vise til:
Santa Cruz (distrikt i Ancash)
Santa Cruz er et distrikt i provinsen Huaylas i regionen Ancash i Peru. Distriktets nasjonale statistikkode er 021208 og hovedstaden er Santa Cruz. Distriktet ble opprettet den 10. juli 1945.
Australotymnes
Australotymnes er en slekt av biller som tilhører familiegruppen bladbiller (Chrysomelidae).
Utseende
En middelsstor, avlangt oval, litt flat, metallisk grønn bladbille, antenner og bein er rødlige. Oversiden er ganske tett og kraftig punktert. Pornotum er rundet med skarp siderand, noe smalere enn dekkvingene, som er nesten jevnbrede. Punkteringen på dekkvingene er tett og ganske jevn, ikke tydelig radvis.
Levevis
Både larvene og de voksne (imago) er planteetere. Arten lever i tørr skog.
Utbredelse
Arten er kjent fra det vestlige Ecuador.
Santa Luzia (Bahia)
Santa Luzia er en kommune i delstaten Bahia i nordøstregionen av Brasil.
Tjuvholmen
Tjuvholmen er et nyutviklet strøk i indre havnebasseng i Oslo. Det omfatter et landfast område og to øyer. Området dekker 51 dekar og ligger rett sør for Aker Brygge, mellom Pipervika og Filipstad. Tjuvholmen ble mellom 2005 og 2014 bygd ut som del av Fjordbyen, med om lag 1 700 arbeidsplasser, hvorav 1 400 er kontorarbeidsplasser, og rundt 950 boliger med anslagsvis 1 500 beboere. Her ligger Astrup Fearnley Museet og andre kunstvirksomheter, hotell, parker, strand, badebrygge, restauranter, butikker og kulturtilbud. Arkitekturen er variert, og mange arkitekter har vært engasjert. Tjuvholmen er delt i tre av kanaler: Odden er landfast og nærmest Aker Brygge, Holmen ligger mot sør og Skjæret mot øst.
Beliggenhet og transport
Bussholdeplass finnes på Filipstad brygge (Bryggetorget holdeplass) og trikkestopp på Rådhusplassen (Aker brygge holdeplass).
Planleggingsprosessen
På 1980-tallet ble det utarbeidet planer for å omgjøre de mer sentrale havneområdene i Oslo til boliger, kontorer og rekreasjonsområder, mens tradisjonell havnedrift skulle flyttes ut av sentrum. Om Tjuvholmen vedtok Oslo bystyre 26. juni 1985:
Selskapet Aker Eiendom AS fremmet omtrent på samme tid et forslag om å bygge et akvarium på 20,000 kvadratmeter ytterst på Tjuvholmen mot i tillegg å få bygge ca. 37,000 kvadratmeter kontor- og næringsareal. I sitt planforslag for Oslos havneområder la byplankontoret inn ønsket om en publikumsattraksjon ytterst på Tjuvholmen «som både i kraft av innhold (funksjon) og utforming kan gi byen et pregfullt ansikt mot sjøen». Det ble nevnt at operadirektøren hadde dette stedet som sitt førstevalg for plassering av nytt operabygg, men også akvarium eller teknologisk opplevelsessenter kunne være aktuelt.
Bystyret vedtok Fjordbyplanen i 2000. Sommeren 2002 ble det gjennomført en salgskonkurranse, som i motsetning til vanlige arkitektkonkurranser inneholdt såvel et økonomisk som et arkitektonisk element, idet deltakerne både skulle levere enn plan for området og påta seg det økonomiske ansvaret for utbyggingen. Det kom inn ni forslag, og en utstilling av forslagene ble besøkt av 8,000. Til finalen kom utkastene «Fjordparken» (Linstow og arkitektfirmaet Snøhetta) og «Utsyn» (Selvaag, Aspelin Ramm og arkitekt Niels Torp). Både konkurransejuryens flertall og kommunens planetat anbefalte «Fjordparken».
Det var imidlertid «Utsyn» som vant. Dette forslaget omfattet blant annet et fjordhotell, som skulle være «en arkitektonisk attraksjon der nærheten til vannet utnyttes maksimalt» og «ha nær tilknytning til publikumsattraksjonen Extreme North og kunstmuseet utviklet i samarbeid med Louisiana». Hotellet skulle «ha en åpen og offentlig tilgjengelig lobby og restauranthage mot kanalen». Extreme North skulle være «basert på grensesprengende opplevelser, utferdstrang og oppdagelsesiver og vil gi en forståelse og opplevelse av naturens ressurser, muligheter og sårbarhet».
Sjøstrand (andre betydninger)
Sjøstrand kan vise til:
Tjuvholmen
Planleggingsprosessen
Kjøpekontrakten mellom kommunen og Tjuvholmen KS (TKS), et selskap eiet med 60 prosent av Selvaag-gruppen og 40 prosent av Aspelin Ramm, fastslo en todelt betaling: En kontantsum på 456,240,000 kroner og noe som ble kalt «gaven til Oslo by», det vil si et kunstmuseum og et opplevelsessenter verdsatt til 430,000,000 kroner. TKS arbeidet videre med flere konsepter for opplevelsessenteret. Et av disse var A Nation of Explorers i samarbeid med Bygdøy-museene, et annet et klima- og miljøsenter kalt Klima Exploria. Det ble imidlertid konkludert med at det ville være «vanskelig å få etablert et selvstendig opplevelsessenter som har tilstrekkelig attraktivitet til å gi den finansielle styrke som er nødvendig for å sikre langsiktig levedyktighet». TKS bad derfor i 2010 om endring i kjøpsavtalen, slik at det ikke skulle etableres et eget opplevelsessenter. I stedet skulle kunstmuseets areal økes, og det skulle etableres et integrert kunst- og opplevelsessenter. Dette ble akseptert av bystyret året etter.
Arne Nesje
Arne Nesje (født 5. desember 1917 i Bremanger, død 1. mars 2011 i Drøbak) var en norsk skolesjef og en av stifterne av Skolelederforbundet (da Norsk skolesjeflag).
Tjuvholmen
Planleggingsprosessen
Utkastet til reguleringsplan for Skjæret og Akerhaven (senere fastsatt navn er Holmen) fra april 2008 ble behandlet i bystyret i 2009.
Arne Nesje
Familien flytta fra Bremanger til Fana i 1920. Nesje ble uteksaminert fra Hamar lærerskole i 1946 og var lærer i Hemnesberget fra 1946. Han var lærer i Oslo fra 1950, skoleinspektør i Frogn fra 1957 og ble skolesjef i Frogn fra 1962. Fra 1969 til 1971 hadde han et opphold i Zambia for Norad. Han satt som interimsleder i Norsk skolesjeflag i omtrent et halvt år etter stiftelsen i 1977 til Petter Meinich ble valgt av den første generalforsamlingen i november samme år. Nesje fortsatte som styremedlem i organisasjonen.
Tjuvholmen
Bebyggelse, byrom og befolkning
Tjuvholmen består av tre deler, som er skilt fra hverandre med kanaler for å utnytte nærheten til vannet: Parkering er lagt i et undersjøisk parkeringshus med 800 plasser, slik at gater og plasser stort sett er bilfrie.
I og med salgskonkurransen og senere kontrakt er hele Tjuvholmen nå i privat eie. Gater og plasser er imidlertid regulert til offentlig bruk. Det er kjent at utbyggeren ønsket regulering til «fellesområde», noe som ville gitt eier større frihet til å disponere over arealene. Driftsmodellen gjør videre at det er én organisasjon som ivaretar driftsoppgaver for hele området, i stedet for at det enkelte bygg leier inn tjenester. Det er også utformet et felles designprogram for området.
Utendørsanleggene ble ferdigstilt i august 2014, og bebyggelsen er planlagt ferdigstilt i oktober 2014. Flere norske arkitekter, blant andre Niels Torp Arkitekter, Kristin Jarmund, MAD, Kari Nissen Brodtkorb, Jensen & Skodvin og Lund Hagem tegner hver sine deler av utbyggingen. Også danske Schmidt Hammer Lassen, finske Gullichsen Vormala og italienske Renzo Piano har gjennomført prosjekter. Sistnevnte står bak det nye kunstmuseet. Landskapsarkitekt for Skjæret og Holmen er Gullik Gulliksen AS. For overordnet skisse og delene Odden og Holmen står Bjørbekk & Lindheim Landskapsarkitekter.
Tjuvholmen inngår i planene for Havnepromenaden, som ble vedtatt i 2008. Promenaden vil gå over den planlagte broen fra Filipstad, langs den sydlige kaien i Kanalen og videre langs Strandhagen til Aker brygge.
I utbyggingsplanen for Tjuvholmen lå det en forutsetning om at rundt en tredel av boligene skulle være utleieboliger. I beskrivelsen av vinnerutkastet «Utsyn» heter det at «utleieleiligheter bidrar til økt demografisk mangfold ved at flere får muligheten til å bo på Tjuvholmen». Avisen Aften skrev i mars 2012 at gjennomsnittspris for leilighetene i det da siste byggetrinnet på Tjuvholmen var 90,000 kroner per kvadratmeter. Tilsvarende for hele Bydel Frogner, Oslos dyreste, var på samme tidspunkt 56,000, og gjennomsnittet for byen var 43,000. På Sørenga, også med nye boliger i fjordkanten, var prisen 69,000 kroner. I oktober 2012 var andelen barnefamilier 10 prosent i de 830 leilighetene som til da var solgt. Tilsvarende andel for Sørenga var 13 prosent og for Barcode (Operakvarteret) null. Aldersfordelingen på Tjuvholmen var 23 prosent under 40 år, 25 prosent i alderen 40–49, 25 prosent i alderen 50–59 og 27 prosent 60 år eller eldre.
Per 1. januar 2014 bodde det 757 mennesker eller noe færre på Tjuvholmen.
Tjuvholmen inneholder:
Anløpssted for rutebåt på sydspissen vil komme senere.
Priser
Tjuvholmen ble i 2014 tildelt Global Award for Excellence Winner fra det internasjonale Urban Land Institute.
Kunstig undervannsrev
Utbyggerne på Tjuvholmen har satt ut kunstige undervannsrev, som består av hundrevis av betongelementer med skjulesteder for fisk og skalldyr, og 1,500 blåskjelltau. Småfisk, sjøstjerner, krabber og hummer har søkt til anleggene, som er et mål også for sportsdykkere. Et eksempel på betongelementene som danner det kunstige undervannsrevet står utstilt på sørsiden av Tjuvholmen.
Navnet og bakgrunnen
Navnet Tjuvholmen stammer fra 1600-tallet. Før annen verdenskrig var Tyveholmen også i bruk som «dannet» form. «Tjuvholmen» er Vikamålets form. Navnet er første gang nevnt i 1616, i formen Thiugholmen på en innskrift på Akershus festning, da Christian 4. fikk anbrakt en kanon på en ny mur på festningen for å foreta skyteforsøk over på Tjuvholmen.
Man vet at tyver ble hengt her på 1600-tallet og i 1730. Det var vanlig langs kysten med rettersteder på holmer og odder. Samme eller liknende navn finnes i et sekstitall kommuner i landet. I 1958 foreslo havnestyret for øvrig å endre navnet til «Fred. Olsen-utstikkeren Tjuvholmen», men dette ble enstemmig avvist av bystyret.
Før verfts- og havneutbyggingen
En gang har Tjuvholmen vært en øy, og det er oppfyllinger som ga landfeste. En bratt knaus på 13 meter over havet (39 fot på kartet) utgjorde mye av den smale tangen Tjuvholmen. Bukten mellom Tjuvholmen og Aker brygge, i dag Dokken, ble opprinnelig kalt Rakkerbukten, senere Tyveholmsbukten. Bukten på nordsiden av Tjuvholmen het Pipervikens strandlere og lå på Vestbanens grunn. Tyvholmsgrunnen som lå utenfor odden, var en mye brukt fiskeplass.
I 1806 fant den tyske geologen Leopold van Buch på Tjuvholmen bergarten som fikk navnet rombeporfyr. Bergarten er svært sjelden, og finnes foruten i Oslofeltet bare et par andre steder i verden.
Holmen løkke «med tilliggende fiskeri» ble omkring 1750 kjøpt av slottspresten på Akerhus, senere stiftsprost Holmboe, som i 1757 startet pottemakeri på Tjuvholmen, med leire fra Pipervika. Driften varte i 80 år, og bedriften laget blant annet blå, glaserte takstein, glaserte kakkelovner og ornamenter. Admiral Fredrik Wilhelm Krog kjøpte Holmen i 1784. Conradine Dunker forteller i sine erindringer at admiralinne Krogs tre kuer beitet på Holmen, og hver kveld ble drevet inn til hennes gård i Kongens gate for å melkes. Fra 1856 drev F.H. Frölich Holmens fyrstikfabrik på Tjuvholmen. Den brant i 1861.
Tidlig på 1800-tallet hadde familien Andresen (Nicolai Andresen (1781–1861), som stiftet senere Andresens Bank, og sønnen Nicolay August Andresen, som eide Skøyen Hovedgård, løkke (landsted) på Tjuvholmen. Etter Andresens kjøp av løkken i 1831, ble Holmen gradvis utstykket og delvis utbygd med enkel forstadsbebyggelse, inntil området ble ekspropriert da en anla Vestbanegaarden i 1872.
I 1839 ble det åpnet sjøbad for kvinner på Tjuvholmen, etter initiativ fra Oslo Byes Vel. Badet ble kommunalt i 1872, og det flyttet til Filipstadbukten i 1899. Fra 1869 var det et herrebad på vestsiden av holmen, i drift til 1921. Utenfor Tjuvholmen lå også «Hestebadet», der byens arbeidshester kunne vaskes etter dagens økt.
I 1874 var Tjuvholmen forsamlingssted for byens sosialister, med blant andre Olaus Fjørtoft, den danske salmaker Marius Jantzen og J.O. Ljungdahl i spissen. Møtet på Tjuvholmen 6. juli dette året regnes som det andre sosialistmøte i byen, og det første utendørs. Etter møtet i Rasmussalen på Grønland 23. september 1873 fikk innehaverne av lokalet beskjed av politiet om at de ville miste retten til å arrangere dans om sosialistene fikk holde flere møter. På møtet på Tjuvholmen 6. juli skal det ha vært rundt 500 tilhørere, på det andre møtet der 14. juli bortimot 1.000. Det tredje ble holdt 27. september. Et femte møte ble holdt i Turnhallen høsten 1874. En del av Gunnar Heibergs skuespill Tante Ulrikke har møtet 14. juli som modell. Møtene ble «grundig referert i avisene, men de ble ikke tatt helt alvorlig.»
Akers Mek. og havneanlegg
Akers mekaniske verksted lå fra 1854 på området der Aker Brygge ligger i dag, som frem til utbyggingen av Aker brygge tidlig i 1980-årene het Holmen. I bukten mellom dette området og Tjuvholmen var det i 1876 båthavn (Holmens båtforening). Akers mek. planla tørrdokk på Tjuvholmen da bedriften fikk overdratt et areal på holmen og tilgrensende område i 1917, men heller ikke dette ble gjennomført. Oslo kommune kjøpte Tjuvholmen i 1914 og overdro den til havnevesenet i 1919. Havnevesenet startet utfyllingsarbeidet for Tyveholmsutstikkeren i 1925, og kaiutbyggingen skjedde etappevis frem til 1958. Knausen ble sprengt bort i forbindelse med denne utbyggingen. I 1932 var 200 meter østkai og 52 meter av søndre tverrkai ferdig. I 1934–35 ble det lagt kranspor og jernbanespor med tilknytning til sporet i Dokkveien via Filipstadbryggen. To skur på 85 x 20 og 55 x 20 meter ble ferdige i 1936.
Fra 1959 til 1971 leiet Fred Olsens rederi kaien, og deretter drev Nylands mek. verksted verft her. Fra 1982 ble Tjuvholmen brukt til kontor (blant annet for Aker Engineering), lager og terminal. Statens balletthøgskole flyttet inn her ved opprettelsen i 1979. Operahøgskolen og andre kunstnere har også hatt lokaler på Tjuvholmen.
Sergi Mas
Sergi Mas Balaguer (født 30. oktober 1930 i Barcelona) er en andorransk kunstner. Han har arbeidet med skulptur, kirkekunst og andre uttrykksformer, samt interessert seg for folkekunst.
Mas er utdannet ved l'Escola d'Arts i Oficis de la Llotja. Fra 1950 arbeidet han i kunstnersamfunnet Poble Espanyol de Montjuïc i Barcelona. I 1956 bosatte han seg i Andorra, der han i 1960 bidro til restaureringen av Casa de la Vall. Etter at skulpturen av Vår Frue av Meritxell fra det 12. århundre ble ødelagt i brann i 1972, laget Mas en replikk av denne til den nye helligdommen over Andorras nasjonalhelgen. Han har også tegnet frimerker og utgitt bøker.
Mas ble i 2008 utnevnt til ridder av den franske Ordenen for kunst og litteratur.
Fjærlandstunnelen
Fjærlandstunnelen er en tunnel på riksvei 5 i Sunnfjord og Sogndal kommuner i Vestland. Tunnelen går mellom Lunde i Jølster og Bøyadalen i Sogndal. Den er 6397 meter lang, og ble åpnet 31. mai 1986 av USAs tidligere visepresident Walter Mondale, som hadde slekt i Mundal i Fjærland. Fjærlandstunnelen og resten av veien mellom Skei i Jølster og Fjærland ga Fjærland landfast veiforbindelse med omverdenen.
Møvig
Møvig er en gammel gård og et strøk i bydelen Voiebyen i Kristiansand kommune i Agder. Møvig er et gammelt kyststed med egen ungdomsskole (Møvig skole). Møvig glir over i strøket Sjøstrand som har barneskole, og skolene er kjerneområdet for idrettsklubben IK Våg.
Møvig brygge var tidligere endeholdeplass for buss med overgang til båt for transport til Flekkerøy frem til 1989 da Flekkerøytunnelen ble åpnet. 300 meter sørvest for Møvig brygge ligger Fredriksholm festning.
Ytterst på Møvig, utenfor Kroodden, finner man i vest Batterie Vara, som ble bygget opp av den tyske okkupasjonsmakten under 2. verdenskrig. En betydelig del av området brukes i dag som museum mens resten er åpent for turgåere. Dette er et av landets best bevarte kanonanlegg fra krigen, med komplett 38 cm kanontårn, ammunisjons- og ladeanlegg, verksted, kontorer og forlegninger.
Barbra slår seg løs
Barbra slår seg løs (originaltittel Up the Sandbox) er en amerikansk dramakomedie fra 1972, regissert av Irvin Kershner med Barbra Streisand i hovedrollen.
Paul Zindels manus er basert på boken til Anne Roiphe, som fokuserer på Margaret Reynolds, en lei professorfrue som er gravid og hjemmeværende med to masete unger. Frustrert over tilværelsen og engstelig for fødselen, fantaserer hun seg vekk til de merkeligste steder, der hun havner i bisarre situasjoner og møter underlige mennesker.
Andre skuespillere er blant andre David Selby, Paul Benedict, George S. Irving, Conrad Bain, Isabel Sanford, Lois Smith og Stockard Channing i sin filmdebut.
Santo Toribio (distrikt)
Santo Toribio er et distrikt i provinsen Huaylas i regionen Ancash i Peru. Distriktets nasjonale statistikkode er 021209 og hovedstaden er Santo Toribio. Distriktet ble opprettet den 19. juni 1990.
Barbra slår seg løs
Filmen fikk god kritikk, og kritikeren Roger Ebert ga den 3 av 4 stjerner.
Sjøstrand (Kristiansand)
Sjøstrand er et boligstrøk i bydelen Vågsbygd i Kristiansand kommune i Vest-Agder. Det glir i sør over i Møvig som er et gammelt kyststed. Sjøstrand skole er en barneskole, og rekrutterer til kjerneområdet for idrettsklubben IK Våg, som i årevis har hatt deler av klubbidretten sin lokalisert på skolen.
Forest of Dean (distrikt)
Forest of Dean er et administrativt distrikt i Gloucestershire, England. Det har navn etter skogen Forest of Dean, og administreres fra Coleford. Som navnet antyder består distriktet av over 100 km2 med skog, og er blant Englands siste gamle og opprinnelige skoger.
Yuracmarca (distrikt)
Yuracmarca er et distrikt i provinsen Huaylas i regionen Ancash i Peru. Distriktets nasjonale statistikkode er 021210 og hovedstaden er Yuracmarca. Distriktet ble opprettet den 9. mai 1923.
Myoung Bok-hee
Myoung Bok-hee (hangul: 명복희, hanja: 明福姬) (født 29. januar 1979 i Sør-Korea) er en sørkoreansk håndballspiller, som spilte på Sør-Koreas kvinnelandslag i håndball under Sommer-OL 2004 og Håndball-VM 2009.
Meritxell
Meritxell er et lite sted i ved elven Valira d'Orient i kommunen Canillo i Andorra. Det hadde i 2018 et folketall på 61.
Stedet er kjent for å huse statuen av Vår Frue av Meritxell, som inntil den ble ødelagt av brann ble oppbevart i et kapell i Meritxell. En replikk av statuen finnes i en ny helligdom, tegnet av den katalanske arkitekten Ricardo Bofill og innviet i 1976. Den årlige festdagen for Vår Frue av Meritxell, 8. september, trekker mange besøkende til stedet.
Santa Maria da Vitória
Santa Maria da Vitória er en kommune i delstaten Bahia i nordøstregionen av Brasil.
Veum flyplass
Veum er en privat flyplass som ligger i Fredrikstad kommune i Viken fylke. Det er stasjonert flere mikrofly på plassen.
Flystripen av gress er 700 meter lang. Stripen eies av Martin Lie. Plassen ligger innenfor kontrollsonen til Moss lufthavn, Rygge. slik at tårnet på Rygge må kontaktes både før avgang og før man flyr inn i kontrollsonen for å lande på plassen. PPR 915 55 930. Rullebanene har retningene 01/19.
Torre Mapfre
Torre Mapfre er en skyskraper ved Port Olímpic, ved stranda i Barceloneta i Barcelona. Den har fått navnet sitt etter forsikringsselskapet Mapfre. Bygningen er tegna av Iñigo Ortiz og Enrique de León.
Kennet
Kennet var et administrativt distrikt i Wiltshire, England. Det har navn etter elven Kennet, og ble administrert fra Devizes. Det ble innelmmet i Wiltshire enhetlige myndighet i 2009.
Torre Mapfre
Torre Mapfre ligger ved siden av en annen skyskraper, Hotel Arts, og de er begge 154 meter høye. De er de to høyeste bygningene i Barcelona, og har blitt et landemerke i byen.
I motsetning til Hotel Arts, brukes Torre Mapfre til flere typer virksomhet. Store deler av bygningen er kontorlokaler for Mapfre, men også andre firmaer har lokaler i den. Blant disse er URSSA, Oriol Bohigues, Necso, Uniland Cementera, Condal Grues, Otis España, Texsa, DORLET, Europerfil, DiamondCluster International og SAP España.
Elverum (tettsted)
Elverum en by og et tettsted som er administrasjonssenteret i Elverum kommune i Innlandet. Tettstedet hadde innbyggere per 1. januar. Elverum erklærte seg som by i 1996.
Byen er Innlandet fylkes fjerde største med innbyggere, og ligger lokalisert på begge deler av Glomma som renner igjennom byen. Sentrum i Elverum kalles «Leiret», fordi den første sentrumsbebyggelsen oppsto rundt militærleiren Christiansfjeld festning. I sentrum finnes flere offentlige institusjoner, som Sykehuset Innlandet, Høgskolen i Innlandet og Terningmoen leir.
Lucignolo (bille)
Lucignolo er en slekt av biller som tilhører familiegruppen bladbiller (Chrysomelidae).
Utseende
En nokså liten, avlang, fint hårete, metallisk farget bladbille. Pronotum er rundet, betydelig smalere enn de jevnbrede dekkvingene.
Levevis
Både larvene og de voksne (imago) er planteetere.
Utbredelse
Arten er kjent fra Sør-Afrika.
Lindsay Whalen
Lindsay Whalen (født 9. mai 1982) er en amerikansk basketballspiller som spiller for klubben Minnesota Lynx. Hun representerte landet sitt under Sommer-OL 2012 i London, der hun tok gull med det amerikanske landslaget.
Hun tok gull under Sommer-OL 2016.
Esrange
Esrange Space Center er et rakettskytefelt i Sverige som eies av Swedish Space Corporation (SSC).
Esrange ligger cirka 40 kilometer øst for Kiruna. Noen av årsakene til at anlegget ligger akkurat i Kiruna er at området stort sett savner lysforurensning og at man kan studere nordlys samt at området er tynt befolket. Gjennom forskning på Esrange har man lyktes å forstå mer om nordlyset og hvordan det oppstår. Rakettskytefeltets markområde omfatter 20 kvadratkilometer, nedslagsområdet for raketter 5 600 km². I 2016 ble det skutt ti ubemannede raketter opp og man slapp opp 24 høyhøydesballonger fra Esrange.
Navn
Da Swedish Space Corporation overtok anlegget i 1972, ble forkortelsen Esrange et egennavn.
Esrange Space Center er det navn som nå anvendes for anlegget.
Satellittoppskytninger
Planer finns for å øke virksomheten til å omfatte oppskytning av mindre satellitter opp til 150 kg i polare baner. Ifølge en rapport fra Rymdstyrelsen har et flertall foretak som utvikler mindre bæreraketter vist interesse for å innlede oppskytninger fra Esrange i 2021–2023.
Den 14. oktober 2020 meddelte Matilda Ernkrans, minister for høyere utdannelse og forskning, at regjeringen satser på infrastruktur for å utvikle en kapasitet til å sende opp små satellitter til omloppsbane fra Esrange.